Լոյմաա

Լոյմաա (ֆիններեն՝ Loimaa), քաղաք և կոմունա Արևմտյան Ֆինլանդիա նահանգի բուն Ֆինլանդիայի գավառում։ Աշխարհագրություն Լոյմաա քաղաքը գտնվում է Ֆինլանդիայի հարավ-արևմտյան մասում, 65 կիլոմետր հեռավորության վրա՝ Տուրկուից հյուսիս-արևելք: Վարչական առումով գտնվում է Հարավարևմտյան Ֆինլանդիայի (Varsinais-Suomi) նահանգի Արևմտյան Ֆինլանդիայի գավառում: Քաղաքին են պատկանում նաև շրջապատող գյուղական շրջանները։ Լոյմաայի ընդհանուր մակերեսը 852 կմ2 է: Բնակչության թիվը 16 761 մարդ (2013 թվականի օգոստոսի 31-ի դրությամբ)։ Բնակչության խտությունը հավասար է 19,76 մարդ/կմ2: Քաղաքի միջով հոսում է Լոյմիյոկի գետը, որը Կոկեմյենյոկիի հոսանքն է և թափվում է Բոտնիկի ծոցում: Պատմություն Լոյմաա բնակավայրը ստեղծվել է ոչ ուշ, քան XIV դարում: Առաջին գրավոր հիշատակումը վերաբերում է 1439 թվականին: Միջին դարերում մտել է Սաթակունտի շրջան։ Մինչև 20-րդ դարի սկիզբը Լոյմաայի բնակիչների հիմնական զբաղմունքը գյուղատնտեսությունն էր: 1876 թվականին քաղաքում երկաթուղի է կառուցվել, իսկ երկաթուղային կայարանի շենքը ներկայումս հանդիսանում է պետության կողմից պահպանվող ճարտարապետական հուշարձան: 1914 թվականից քաղաքում լույս է տեսնում Loimaan Lehti տարածաշրջանային թերթը, որի տիրույթը 2012 թվականին կազմել է 8 472 օրինակ։ Խորհրդա-ֆինլանդական պատերազմի ժամանակ (1939-1940) Լոյմաա են տեղափոխվել Կյուուրյոլից ռուսալեզու ուղղափառ բնակիչները։ 1969 թվականին Լոյմաան քաղաքի կարգավիճակ է ստացել։ Բնակչություն Նշանավոր տեղացիներ և բնակիչներ Մալտո Վալտոնեն, Ֆինլանդացի սցենարիստ, դերասան և երաժիշտ: Leningrad Cowboys ռոք խմբի անդամ։ Վյաինյո Տիիրի, ֆիննական մարմնամարզիկ, ամառային օլիմպիական խաղերի դափնեկիր: Վալերիյ Պիսիգին, ռուս գրող, պատմաբան, 2004-2009 թվականներին ապրել է ԼոյմաաՌյում։ Ռեյնո Կուուսքոսկի, Ֆինլանդիայի վարչապետը 1958 թվականին։ Հետաքրքրիր փաստեր Լոյմաա քաղաքի ուսուցիչ Լասի Մետտյալան Վլադիմիր Վիսոցկիի ստեղծագործությունների առաջին թարգմանիչն է ֆիներեն լեզվով։ Լոյմաա քաղաքի աշակերտները թողարկել են հայտնի մարդկանց բաղադրատոմսերով խոհարարական գիրք: Ավագ դպրոցի աշակերտները դիմել են 200 համաշխարհային հայտնի մարդկանց և խնդրել նրանց կիսվել իրենց սիրած ուտեստների բաղադրատոմսերով: Դպրոցականների խնդրանքին արձագանքող 60 աշակերտներից մեկը ֆիննական ավտոարշավոր Կիմի Ռայկկոնենն էր և այլն։ Քույր քաղաքներ Շվեդիա, Օմոլ, Ուդեվալլա Իսլանդիա, Մոսֆեդլսբայր Նորվեգիա, Ֆրոգն, Շեին Ռուսաստան, Կիևյան Ռուսիա Էստոնիա, Թյուրի, Յիխվի Դանիա, Թիստեդ, Գրենո Ծանոթագրություններ